Kansantasavaltojen liitto Novorossija

Kansantasavaltojen liitto Novorossija () oli Donetskin kansantasavallan ja Luhanskin kansantasavallan 24. toukokuuta 2014 julistama konfederatiivinen valtioliittoprojekti, joka lopetettiin niiden yhteisellä päätöksellä 20. toukokuuta 2015.

Liiton itsestään käyttöön ottama nimitys Novorossija (”Uusi-Venäjä”) on aiemmin tarkoittanut Mustanmeren pohjoispuolella sijainnutta aluetta, jonka Venäjän keisarikunta oli valloittanut Osmanien valtakunnalta.

Kapinallisten hallitsemasta alueesta on käytetty myös nimeä Donbass.

 Historia 
Donetskin kansantasavalta teki 18. heinäkuuta 2017 esityksen koko Ukrainan kattavan projektin nimeltä Malorossija eli Vähä-Venäjä perustamisesta.Ukraine Separatists Criticized Over Call For Creation Of 'Little Russia', Radio Free Europe (18. heinäkuuta 2017) Luhanskin kansantasavalta ilmoitti, ettei se tulisi ottamaan osaa uuteen projektiin. Ilmoitus tuomittiin kansainvälisesti. Myös Venäjä tuomitsi sen Minskin sopimuksen vastaisena.Malorossiya project is personal initiative of self-proclaimed republic's leader — Kremlin, TASS news agency (18. heinäkuuta 2017)

Tätä Itä-Ukrainan sodan aikana perustettua venäläismielistä ”konfederaatiota” ei tunnustanut mikään taho kansainvälisesti, kuten ei myöskään sen jäseniä eli ”kansantasavaltoja”. Kansainvälinen yhteisö katsoo alueen edelleen kuuluvan Ukrainalle.https://www.themoscowtimes.com/articles/death-of-novorossija-why-kremlin-abandondoned-ukraine-separatist-project-46849 Ukraina on luokitellut ne terroristiorganisaatioiksi. Syksyllä 2014 separatistien hallitsemalla alueella asui noin kolme miljoonaa henkeä sen jälkeen kun toista miljoonaa oli siirtynyt pakolaisena muille alueille.

 Politiikka 
Päätöksen Kansantasavaltojen liiton muodostamisesta tekivät 25 Luhanskin kansantasavallan ja 23 Donetskin kansantasavallan edustajaa. Kansantasavaltojen liiton valtiopäivillä on 60 edustajaa, puolet kummastakin kansantasavallasta. Kansantasavaltojen liitto on ilmoituksensa mukaan konfederatiivinen valtio, joka on valmis vastaanottaman lisää tasavaltoja jäsenikseen.Парламент Союза народных республик принял конституцию Новороссии TASS 15.6.2014

Kansantasavaltojen liiton valtiopäivien puhemieheksi valittiin Oleg Tsarjov 26. kesäkuuta 2014. Koska liiton valtiosääntö noudattelee sosialistista mallia, on valtiopäivien puhemies myös valtionpäämies, koska erillistä presidentin asemaa ei ole.

5. syyskuuta 2014 Ukraina sopi Minskin neuvotteluissa taistelujen lopettamisesta Itä-Ukrainassa ja myönsi itsehallinnon ja armahduksen kapinallisille. Donetskin edustajana sopimuksen allekirjoitti Aleksandr Zahartšenko ja Luhanskin Igor Plotnitski.Minskin pöytäkirja ETYJ:in sivulla 

Kansantasavaltojen liiton neuvoston puhemiehistössä on kuusi jäsentä. Perustamisvaiheessa Valeri Bolotov, Aleksei Karjakin ja Oleg Tsarjov edustivat Luhanskin kansantasavaltaa, Aleksandr Borodai, Denis Pušilin sekä Pavel Gubarjev Donetskin kansantasavaltaa.Луганская и Донецкая народные республики объединились в Новороссию 24.5.2014, Rossijskaja Gazeta, rg.ru, 

Ukraina lakkautti 1. joulukuuta 2014 eläkkeiden maksun ja sosiaaliavustukset kapinallisen hallussa oleville alueille.Kyiv suspends payment of pensions in militant-held Donbas UNIAN 1.12.2014 Kapinalliset ovat itse alkaneet hoitaa näitä tehtäviä.LPR creates structures to pay pensions, social allowances TASS 12.12.2014

 Neuvostojärjestelmien paluu 
Kapinallisten kaipuu Neuvostoliiton aikoihin näkyy uutistoimisto AFP:n mukaan monin tavoin. Turvallisuusviranomainenkin on nimetty Stalinin salaisen poliisin mukaan, oikeusjärjestelmä Neuvostoliiton mallin mukaan ja nuorten pioneeritoimintaa levitetään. Kapinallisjohtaja Aleksandr Zahartšenkon mukaan Neuvostoliitto oli ”upea maa” ja ”Eurooppa ja muut maat olivat kauhusta jäykkinä edessämme”. Stalinin muotokuviakin ilmestyi Donetskin keskustaan, vaikka aikanaan holodomorissa miljoonat ukrainalaiset kuolivat Stalinin sortotoimiin ja nälkään.Neuvostonostalgia toi Stalinin takaisin Ukrainan Donetskiin, Helsingin Sanomat ULKOMAAT 19.10.2015.

 Lähteet 

 Aiheesta muualla 

Luokka:Entiset tunnustamattomat valtiot
Luokka:Donetskin alueen historia
luokka:Luhanskin alue
Luokka:Itä-Ukrainan sota
Luokka:Venäjän miehitys Ukrainassa